open-index/open-wikipedia-markdown huggingface dataset:
صبيطار إبن نفيس

**صبيطار ابن نفيس** هو واحد من أهم صبيطارات لي كاينين ف مدينة مراكش. بدا ف 1981. ف فبراير 2001 وقعات الحكومة المغربية إتفاقية تسلفو فيها 8 ملايين دولار مع صندوق أوپيك للتنمية الدولية باش يعاونو ف تحسين الخدمات الطبية ف مراكش و لبلايص لي ضايرين فيها، هادشي باش وسعو صبيطار بن نفيس و صبيطار بن طفيل الجامعي. و بناو سبعة ديال لبينايات خرين، ب مساحة إجمالية تاع تقريبان واحد 43000 متر مربع. و وفرو لعلاج الإشعاعي و المعدات الطبية الجديدة وعاودو هيكلو 29000 متر مربع من لمساحة د صبيطار لي ديجا كاينة.

## فين جا
جا هاد صبيطار ف شارع لمستشفيات قريب لحي الأندلس ف مدينة مراكش ف لمغريب.

## مصادر

تصنيف:صحة ف لمغريب
تصنيف:مراكش
نيوساوت ويلز

**نيوساوت ويلز** (بالنݣليزية: **New South Wales**) هي وحدة من لويلايات ديال ؤسطراليا. هي أقدم وحدة فديك لبلاد وكاتسمى "لويلاية اللولة" (بالنݣليزية: Premier State). ولعاصيمة ديالها هي سيدني. نيوساوت ويلز هي اللي فيها أكبر عدد ديال الناس، واللي واصل ل8 دلمليون واحد.

السمية ديال نيوساوت ويلز، واللي كاتعني "بلاد لغال تاع لجانوب الجديدة" جات من لمدكرات اللي كان كايكتبها لقبطان جيمز كوك، واللي هو براسو وصل للساحل ديال ؤسطراليا ف1770. هو كان يحساب ليه باللي لأرض كاتشبه لبلاد لغال. كان فاللول سمّاها بلاد لغال الجديدة "نيو ويلز" ولاكين من بعد بدّلها.

تأسسات نيوساوت ويلز ف1778 على يد النݣليز اللي أسسو مستعمارة جديدة تمّا واللي ولّات من بعد لڤيلاج تاع سيدني. لمستعمارة دنيوساوت ويلز فلأصل كان فيها النص ديال ؤسطراليا زيادة على نيوزيلاندا. فلقرن 19 تقسمات هاد لأرض باش تعطي طازمانيا، ؤسطراليا دلجانوب، ڤيكطوريا، كوينزلاند والدولة تاع نيوزيلاندا.
## لجغرافيا
تصغير|150بك|يمين|لموناخ تاع نيوساوت ويلز
لجغرافيا ديال نيوساوت ويلز فيها 4 ديال لمميزات:
* ساحل شاد من لحد ديال كوينزلاند حتال لحدود معا ڤيكطوريا. فبعض لبلايص كايكون هاد لبحر محادي معا بلاصة طايحة ومبسطة بزاف. لموناخ ديال هاد لبلاصة إما متوسط بارد أولّا شبه مداري. الصيف فهاد لبلايص كايكون بارد حيتاش لبحر كايجيب لبرودة. لفلاحة كاينة على لبحر كتر من الدخلاني ديال لويلاية.
* الجبال ديال ݣريت ديڤايدينݣ غادين متوازيين معا لبحر. هاد الجبال كاين مابيناتهوم الجبال الزرقة.
* السهول ديال الداخل فيهوم لفلاحة بزاف، واخا الناس اللي ساكنين فيهوم قل من اللي ساكنين حدا لبحر.
* السهول الناشفة ديال الشمال لغربي ساكنين فيهوم غير شوية ديال الناس.

لويلاية محادياها من الشمال كوينزلاند ومن لغرب ؤسطراليا دلجانوب ومن لجانوب ڤيكطوريا. بحر طازمان جاي قبالة الشرق ديال نيوساوت ويلز. هاد لويلاية فيها فالداخل ديالها جوج ديال لأراضي: لأرض دلعاصيمة دؤسطراليا ولأرض دخليج جارڤيس.

## السكان
وصل لعداد ديال لبشري اللي كايسكن نيوساوت ويلز فيونيو 2007 ل6 دلمليون و890 ألف. تزاد الساكينة ب 1.1 فلمية على لعام اللي قبل، وهاد لمعدّال قل من لمعدّال ديال لبلاد اللي كان وصل ل 1.5%. 62.9% ديال السكان كاينين فسيدني.

## التصاور


Sydneybalmain.jpg|مدينة سيدني
Image:Sydney from Taronga Zoo.jpg|مدينة سيدني من جردة حيوان تارونݣا
Image:90 mile beach02.jpg|بحر لميل التسعين
Image:Mount Kembla from Mount Nebo.JPG|جبل كيمبلا طالع فوق السهول حدا مدينة وولونݣونݣ.
Image:Blue Mountains.jpg|لخواتات التلاتة هي معلامة جبلية معروفة فالجبال الزرقة.
Image:Le Murrumbidgee à Wagga Wagga.JPG|واد مورومبيدجي دايز من حدا واݣاواݣا.
Image:Crystal Shower Falls.jpg|شلالات الرشة لكريصطالية ف الجردة لوطنية ديال دوريݣو


## مصادر


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
تصنيف:تأسيسات د 1788 ف ؤسطراليا
كوينزلاند

**كوينزلاند** (بالنݣليزية: **Queensland**) هي وحدة من لويلايات ديال ؤسطراليا وكاينة فالشرق. لعاصيمة ديالها هي بريزبان. كوينزلاند هي اللي فيها تالت أكبر عدد ديال الناس، واللي واصل تقريبا ل4 دلمليون واحد. هي التانية فالترتيب ديال لويلايات بلميساحة اللي واصلة ل1,729,742 كم².

هاد لويلاية شادّة الشمال الشرقي ديال ؤسطراليا. كانو السكان لأصليين دؤسطراليا هوما اللي جاو ليها اللولين مابين هادي 40 و65 آلف عام. ولّات من بعد تابعة للتاج دلمملكة لمتحدة من مورا ماتفرقات على نيوساوت ويلز ف1859. لمينطاقة اللي دابا فيها بريزبان كانت مركز ديال التأديب ولحبس وكانت سميتو "موريطون باي". كان مديور للحبّاسة اللي عندهو روكور عامر بلمخالفات لمعاودين فنيوساوت ويلز. لويلاية من بعد شجعات التعمير لحر، وليوما ليقتيصاد ديال لويلاية واقف على لفلاحة والسياحة ولمواريد دالطبيعة.

## لجغرافيا
140px|تصغير|يمين|لموناخ ديال كوينزلاند
كوينزلاند هي ويلاية متنوعة بزاف فالتضاريس ديالها. فيها لݣزاير ليستيوائية، لبحور بالرملة، سهول مسطحة ودايزين فيها لوديان اللي كايفيضو مرة مرة، جبال وهضاب طالعين، صحاري ناشفين، أراضي صالحة للفلاحة وبلايص عامرين بالسكان. لميساحة ديال كوينزلاند شادة 22.5% ديال لميساحة دؤسطراليا، الشي اللي مخلّيها تكون التانية فالترتيب ديال لويلايات. الطول ديال لبحور دكوينزلاند واصل ل6973 كيلوميتر، كاتزاد عليها 6374 كيلوميتر خرة من السواحل ديال لجزر.

لويلاية محادياها لأرض دالشمال من لغرب وؤسطراليا دلجانوب من لجانوب لغربي ونيوساوت ويلز من لجانوب. كاينين ستة ديال لمناطيق دلموناخ فكوينزلاند. لمينطاقة ديال لبحر دالشمال فيها كاتطيح معدّالات كبار ديال الشتا، وتقدر توصل فجبل بيليدين كير ل8000 مم فلعام. التلج نادر بزاف فكوينزلاند، واخّا كايطيح شي مرّات فلحد لجانوبي معا نيوساوت ويلز. هاد لجدوال كايعطي لموناخ ديال مدون من لويلاية:

## السكان
ف2019 حسب ليحصاء اللي دارو لمكتب لؤسطرالي ديال ليحصاء هاد لأعداد دلبشري فكوينزلاند:

## التصاور

Skylines of Brisbane in winter misty morning seen from Kangaroo Point, Queensland 04.jpg|بريزبان هي لمدينة لعامرة ولكبيرة ديال كوينزلاند
File:Castle Hill Townsville.jpg|تاونزڤيل هي لمدينة لكبيرة ديال الشمال تاع كوينزلاند
File:Whitsunday Islands National Park (23720070439).jpg|ݣزاير ويتصانداي
Parliament House, Brisbane, Queensland with Christmas tree in 2019, 05.jpg|برلامان كوينزلاند
Fraser Island Lake McKenzie - panoramio.jpg|بحيرة ماكينزي فݣزيرة فرازر
Mossman River during the wet season.jpg|واد موصمان فلفصل دالشتا
Sugar Cane fields Queensland.jpg|فيرمة ديال قصب السكار


## مصادر


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
ؤسطراليا دلجانوب

**ؤسطراليا دلجانوب** (بالنݣليزية: **South Australia**) هي وحدة من لويلايات ديال ؤسطراليا. كاتسمى "لويلاية دليحتيفالات" (بالنݣليزية: The Festival State)، ولعاصيمة ديالها هي أديلايد. ؤسطراليا دلجانوب فيها سادس أكبر عدد ديال الناس، واللي واصل لمليون و770 ألف واحد. لميساحة ديال ؤسطراليا دلجانوب هي 984,321 كم².

## لموقع
كاينة ؤسطراليا دلجانوب فلجانوب لوسطاني ديال لبلاد. هاد لويلاية داير بيها لأرض دالشمال فالشمال، ؤسطراليا دلغرب من جيهة لغرب، كوينزلاند ونيوساوت ويلز وڤيكطوريا من الشرق. هي وحدة من لمناطيق الناشفة، وماكاطيحش فيها بزاف ديال الشتا.

## التاريخ
كانت ؤسطراليا دلجانوب ويلاية ديال التعمير لحر اللي داروها النݣليز. بدا التعمير ف28 دجنبر 1836. لهدف كان باش تتصاوب على أساس غاتولي صونطر ديال لحضارة للمهاجرين لحرار، وكانت كاتوعد بلحريّات لمدنية والتسامح بين الديانات.

## لأحدات
لويلاية معروفة بميهراجانات ولحفلات، وحتى بالنبيد لمزيان ديالها.

## لموناخ
تسجلات درجة السخونية لعالية ݣاع فلويلاية نهار 2 يناير 1960 ووصلات 50.7 درجة سيليسيوس فأودناداتّا. درجة لبرودية لكبيرة ݣاع تسجلات نهار 20 يوليوز 1976 فيونݣالا ؤوصلات ل -8.2 درجة سيليسيوس. أعلى طيحان ديال الشتا كان نهار 14 مارس 1989 فموتپينا ؤوصل 272.6 مم.

## التصاور

Parliament House, South Australia.jpg|لبرلامان ديال ؤسطراليا دلجانوب
CBD in the Distance (22809720932).jpg|أديلايد من السما
Waikerie ferry, Riverland 1.JPG|واد موراي
CSIRO ScienceImage 4714 CSIRO Precision Viticulture Trial site in the Eden Valley SA March 2004.jpg|كرمة ديال لعنب فواد إيدن
Twilight Upon Wheat Fields (139677885).jpeg|أرض مزروعة ݣمح فنوريوتپا
Vignoble barossa automne.jpg|أرض باروصا
Flinders ranges pastoral land.JPG|أرض ناشفة حدا جبال فليندرز


## مصادر


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
تصنيف:تأسيسات د 1836 ف ؤسطراليا
لأرض دالشمال

**لأرض دالشمال** (بالنݣليزية: **Northern Territory**) هي وحدة من لأراضي ديال ؤسطراليا. تأسسات نهار 1 يناير 1911 وكاتسمى "لويلاية لفوقانية" (بالنݣليزية: The Top End). ولعاصيمة ديالها هي داروين. لأرض دالشمال فيها تامن أكبر عدد ديال الناس، واللي واصل ل246 ألف دلبشري. لميساحة ديال لأرض واصلة ل1,347,791 كم². لقتيصاد ديال هاد لأرض مبني على التعدين ولپيترول اللي ساهمو مابين 2018-2019 ف23 فلمية ديال لمدخول دلأرض، أولّا 92.4% ديال الصادرات.

## لجغرافيا
130px|تصغير|يمين|لموناخ ديال لأرض دالشمال
لبحور ديال لأرض دالشمال واصلين فالطول ديالهوم ل5500 كيلوميطر. لبحور اللي دايرين بلݣزاير كايزيدو واحد 5500 كيلوميطر خرة، ولمجموع كايولّي 11000 كيلوميطر.

لجنوب ديال لأرض ناشف وصحراوي، بحيت جوج من أكبر الصحاري (الصحرا دتانامي - 184,500 كلم² والصحرا دسيمپسون - 176,500 كلم²) كاينين فيها، الشي اللي مخلي بزاف ديال لمحميات ولحدائق لوطنية يتدارو تمّا، بحال أرض أمهيم، تيزي دكاترين ولحديقة لوطنية ديال ليتشفيلد. الشمال لفوقاني فيه الساڤانا بحال ديال إفريقيا، وكاتجيها الشتا من لأعاصير ولمونسون.

كاينين بزاف ديال لڤيلاجات مشتتين فهاد لبلاصة، ولاكين لغالبية ساكنين فالطريق اللي كاتدي من داروين للجانوب ديال لبلاد.

لأرض دالشمال فيها شلّة ديال لويدان اللي كايعمرو وقت لفيضان، واللي مابينهوم واد أليݣيطورز، واد دالي، واد فينك، واد ماكآرتر، واد روپر، واد طود ؤواد ڤيكطوريا. واد ڤيكطوريا هو أكبر واحد فيهوم وكايمشي ل560 كيلوميطر.

لغالبية ديال لأرض مسطحة، وفيها شي سناسل ديال جبولة مامواصلينش بيناتهوم. الجبال لكبار كاينين فلجانوب ديال لأرض (لوسط دؤسطراليا) بحال السناسل دالجبال تاع ماكدونيل وپيتيرمان وهارتس.

أعلى درجة ديال لحرارة تسجلات كانت هي °48.3 إيام 1 و2 يناير 1960. وأقل درجة ديال لحرارة كانت نهار 17 يوليوز 1976 ؤوصلات ل°7.5−.

## السكان

## التصاور

Mount Sonder.JPG|جبل صوندر هو رابع أكبر جبل فلأرض
Uluru NT Australia.JPG|لأولورو هي بلاصة مقدسة عند السكان لأصليين دؤسطراليا
Jim jim falls.jpg|شلالات جيم جيم
Darwin homebanner.jpg|داروين هي لعاصيمة وأكبر مدينة فلأرض دالشمال
Ranger Uranium Mine in Kakadu National Park.jpeg|مينة ديال لأورانيوم


## مصادر


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
تصنيف:تأسيسات د 1911 ف ؤسطراليا
طازمانيا

**طازمانيا** (بالنݣليزية: **Tasmania**) هي وحدة من لويلايات ديال ؤسطراليا. كاتسمى "ݣزيرة التفاح" (بالنݣليزية: The Apple Isle)، ولعاصيمة ديالها هي هوبارت. ؤسطراليا دلجانوب فيها سادس أكبر عدد ديال الناس، واللي واصل ل541 ألف واحد. لميساحة ديال طازمانيا هي 68,401 كم². اللي كتاشف هاد لݣزيرة هو هابيل طازمان ف1642.

## لجغرافيا
130px|تصغير|يمين|لموناخ تاع طازمانيا
الجبال فهاد لݣزيرة كاينين فلوسط لغربي، وأكبر جبل تما هو جبل أوصا اللي واصل الطول ديالو ل1,617 ميترو. من غير هادشي لغالبية ديال لأرض فيها السهول، اللي ميساحة كبيرة منهوم مازال فيها لغابات. أكبر غابة مطيرة فؤسطراليا هي طاركين، اللي فيها لحديقة لوطنية ديال واد صاڤيدج، واللي لميساحة ديالها هي 3,800 كيلوميطر مربع.

لمناخ ديال طازمانيا بارد نسبيا على لباقي ديال ؤسطراليا، وكايطراو فيه لفصول بربعة. الصيف كايجي من دجنبر حتال فبراير، ولحرارة ديال لبحر ماكاتفوتش °21. لداخل كايكون بارد وقليل فين كايفوت °24، أمّا الجبال كاتهبط فيهوم حتال °4. لخريف كايجي من مارس حتال ماي، وكايكون فيه الطقس مستاقر. لفصل ديال الشتا كايجي من يونيو حتال غشت، ولبلايص اللي فيهوم الجبال كايقدر يطيح فيهوم التلج. لحرارة لكتيرة كاتوصل فهاد لفصل ل°12،ويقدر تهبط حتال °3 فالجبال. الربيع كايجي من شتنبر حتال نونبر، وخا التلج كايطيح حتال اللخر ديال أكتوبر.

## السكان
السكان ديال طازمانيا مامخلطينش بزاف ولأغلبية إما عندو أصول من بريطانيا أولا من إرلاندا. 65% تقريبا ديال السكان جايين من 10 آلاف فاميلة اللي أسسات طازمانيا من لوسط ديال لقرن 19. حتال 2012 كانت طازمانيا فيها لخصوبة بزاف وكانت كولا مرة كاتولد فلمعدال 2.24 دري. مع جات 2012 هبط هاد لمعدال ل 2.1. واخا هكاك لويلاية عندها تاني أكبر معدّال ديال لخصوبة من مورا لأرض دالشمال.

## التصاور

Apple orchard in Tasmania.jpg|فيرمة ديال التفاح فطازمانيا
Hobart-Tasmania-Australia04.JPG~لبرلامان ديال طازمانيا فهوبارت
Princess Theatre at night, Launceston.JPG|لمسرح ديال پرينسيس فلونشيستون
A view down Little Waterhouse Lagoon - panoramio.jpg|شوف من اللاݣون ديال ليتل ووترهاوس
Cape Hauy stacks.jpg|لحجر دكيپ هوي
East coast landscape - panoramio.jpg|پانوراما ديال الساحل الشرقي


## مصادر


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
تصنيف:تأسيسات د 1825 ف ؤسطراليا
ڤيكطوريا (ؤسطراليا)

**ڤيكطوريا** (بالنݣليزية: **Victoria**) هي وحدة من لويلايات ديال ؤسطراليا. كاتسمى "لويلاية دالجرادي" (بالنݣليزية: The Garden State)، ولعاصيمة ديالها هي ميلبورن. ڤيكطوريا فيها تاني أكبر عدد ديال الناس، واللي واصل قريب ل6 دلمليون ف2016. لميساحة ديال ڤيكطوريا هي 227,444 كم².
## لجغرافيا
130px|تصغير|يمين|لموناخ ديال ڤيكطوريا
ڤيكطوريا فيها بزاف ديال لمناطيق اللي متنوعة لا من ناحية لجيولوجيا ولا من لموناخ ولا من التضاريس. الجبولة دلألپ لڤيكطورية طالعة حتال 2000 ميترو وكايطيح فيها التلج وغالبا ماكاتبقى مغطية بيه. كاينين بزاف ديال لويدان والسهول فلويلاية.

تسجلات الدرجة لعالية ديال السخونية ݣاع فلويلاية نهار 7 فبراير 2009 ؤوصلات ل °48.8 فمدينة هوپتون. الجبولة دلألپ لڤيكطورية هوما لبلايص اللي كايكونو باردين. تسجلات الدرجة لكبيرة ديال لبرودية نهار 15 يونيو 1965 ؤوصلات ل °11.7 − فأوميو، ونهار 3 يوليوز 1970 ف فولز كريك.

أكتر شتا طاحت فنهار واحد فڤيكطوريا وصلات ل377.8 ملم فتايدال ريڤر فلحديقة لوطنية دويلسونز پرومونطوري نهار 23 مارس 2011.

## السكان

## التصاور

Melbourne skyline sor.jpg|مدينة ميلبورن هي لعاصيمة ديال لويلاية
VIC Parliament.jpg|لبرلامان ديال ڤيكطوريا
Sunset at Jan Juc, Torquay (6758802783).jpg|بحر جان يوك فتوركاي
Autumn in the Dandenong Ranges.jpg|لخريف فجبال داندينونݣ


## مصادر


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
تصنيف:تأسيسات د 1851 ف ؤسطراليا
ؤسطراليا دلغرب

**ؤسطراليا دلغرب** (بالنݣليزية: **South Australia**) هي وحدة من لويلايات ديال ؤسطراليا. كاتسمى "لويلاية الدهبية" (بالنݣليزية: The Golden State)، ولعاصيمة ديالها هي پيرت. ؤسطراليا دلغرب فيها رابع أكبر عدد ديال الناس، واللي واصل لجوج دلمليون و474 ألف واحد ف2016. لميساحة ديال ؤسطراليا دلغرب هي 2,527,013 كم².

## لموقع ولموناخ
كاينة ؤسطراليا دلغرب فلغرب ديال لبلاد. هاد لويلاية داير بيها لأرض دالشمال و ؤسطراليا دلجانوب من جيهة الشرق، ولمحيط لهندي من جيهة لغرب. الطول ديال لبحورة دؤسطراليا دلغرب واصل ل20781 كيلوميطر. لوسط ديال لويلاية فيه لمناطيق الناشفة، وماكاطيحش فيها بزاف ديال الشتا. الشمال ولجانوب لغربي ديال لويلاية هوما اللي كاطيح فيهوم الشتا، اللي تقدر توصل فالشمال ل1500 ملم. التلج قليل فبن كايطيح وإلا طاح ماكايفوتش 5 سنتيمتر وماكايدوزش نهارو. أعلى درجة تسجلات فؤسطراليا دلغرب هي °50.5 فمحطة ماردي نهار 19 فبراير 1998. أقل درجة ديال لحرارة تسجلات كانت وصلات ل °7.2 − فلمرصاد لفلكي ديال آي بيرد نهار 17 غشت 2008.

## السكان

## التصاور

Parliament House, Perth, Western Australia.jpg|لبرلامان ديال ؤسطراليا دلغرب
Perth (AU), Elizabeth Quay -- 2019 -- 0259.jpg|مدينة پيرت هي لعاصيمة وأكبر مدينة فلويلاية
His Majesty's Theatre at Dusk exterior image by Robert Garvey.jpg|لمسرح ديال صاحب لجلالة (His Majesty's Theatre) فپيرت
Australia.A2010265.0210.250m.jpg|ؤسطراليا دلغرب من السما
Pinnacles Desert, Western Australia.jpg|الصحرا دپيناكلز
Mount Augustus by Jan Van Der Hoeven.jpg|جبل أغسطس
Karijini.jpg|لحديقة لوطنية د كاريجيني
Windjana Gorge (August 2005).jpg|تيزي دويندجانا
York Street Albany early evening April 2016.jpg|مدينة ألباني
Lake Argyle.JPG|ضاية أرجيل


## مصادر


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
تصنيف:تأسيسات د 1829 ف ؤسطراليا
لأرض دلعاصيمة دؤسطراليا

**لأرض دلعاصيمة دؤسطراليا** (بالنݣليزية: **Australian Capital Territory**) هي وحدة من لويلايات ديال ؤسطراليا. كاتسمى "لعاصيمة دلأمة" (بالنݣليزية: The Nation's Capital)، ولعاصيمة ديالها هي كانبيرا اللي هي لعاصيمة ديال لبلاد. لأرض دلعاصيمة دؤسطراليا فيها سابع أكبر عدد ديال الناس، واللي واصل 396,857 واحد ف2016. لميساحة ديال لأرض دلعاصيمة دؤسطراليا هي 2,358 كم².
## لموناخ
يناير هو الشهر السخون هنايا وكاتوصل فيه لحرارة ل°27.7. فيوليوز كاتهبط لمعدالات ديال لحرارة ل°11.2. أعلى حرارة تسجلات فهاد لويلاية هي °44 نهار 4 يناير 2020. أقل درجة تسجلات كانت °10- نهار 11 يوليوز 1971.

## السكان
450px|تصغير|مركز|لمبيان ديال التطور ديال السكان فلأرض دلعاصيمة دؤسطراليا

## التصاور

Canberra.jpg|كانبيرا هي لعاصيمة ديال لأرض دلعاصيمة دؤسطراليا
Canberra (AU), Parliament House -- 2019 -- 1746.jpg|لبرلامان ديال كانبيرا هو نيت فيه لبرلامان ديال ؤسطراليا.
National Library of Australia-East side entrance.jpg|بلقانون كولّا كتاب تنشر فؤسطراليا خاص تحط نوسخة ديالو فلمكتابة لوطنية.
NatMusAus Main Entrance Strip.jpg|لمتحف لوطني ديال ؤسطراليا
Swans on molonglo river.jpg|بط كحل فواد مولونݣو


## مصادر


تصنيف:ولايات ؤسطراليا
تصنيف:مقالات فيها مصدر و 3000 بايت
تصنيف:ويلايات ؤسطراليا
تصنيف:تأسيسات د 1911 ف ؤسطراليا
باربي و تشيلسي: عيد لميلاد لمجلي

**باربي و تشيلسي : عيد لميلاد لمجلي** (ب نݣليزية : Barbie & Chelsea: The Lost Birthday) هو لفيلم 38 لرسوم باربي، و هدا أول فيلم د باربي لي كاتكون فيها ختها صغيرة "تشيلسي" لبطلة د لفيلم، وهو لفيلم الثالث من مسلسل باربي : مغامرات فدار لأحلام . تصدر الفيلم ف 16 أبريل 2021 ف نتفليكس د ميريكان. لفيلم كيدوي على تشيلسي و عائلتها وهما فرحلة فوق البحر باش يدوزوا فيه عيد ميلاد لتشيلسي و يوصل عمرها 7 سنين. ملي كيدوز الباطو على خط التوقيت الدولي، كظن تشيلسي بلي تجلا عيد ميلادها، و مشات فمغامرة لجزيرة باش تعتق عيد ميلادها.

لمدة ديال لفيلم واصلا 60 دقيقة و تعرض ف نتفليكس (ميريكان)، كارتونيتو (طاليان)، كرتون نتورك العربية (لعالم العربي)، بوب (بريطانيا)، 9Go! (أستراليا)، Neox Kids (الصبليون)، SuperRTL (ألمانيا)، Carousel (روسيا)، iQIYI (الشينوا) و بزاف. لأغنية الرئيسية ديال الفيلم هي "بداي نهار جديد" ("Make a New Day").

## الوصف الرسمي
"ستمتع بالإتارة فالبحر مع باربي، تشيلسي و عائلتها روبرتس غ ف رحلة مغامرات فوق البحر".

"كيدوي فيلم "باربي و تشيلسي : عيد الميلاد المجلي" على قصة تشيلسي، خت باربي الصغيرة، و عائلة روبرتس وهما فباطو غاديين ف رحلة مغامرات نهار عيد ميلادها السابع. ملي كيدوزو على خط التوفيت الدولي، كاتلقا تشيلسي بلي عيد ميلادها قد تجلا ومشات ف رحلة من الخيالية ف جزيرة ساحرية باش تعتق عيد ميلادها".

## لأصوات لأصلية
أرلين / لببغاء / انورس : ليلى برزينس

شيفور د الباطو : ناكيا بوريس

جورج /بات الفيل / سي نبتة / تمساح : جريج تشون

لوردة الكبيرة / مول لاغلاص / مول لابيسين / مصاص الدم : جاكوب كرينر

سكيبر / سنيبر: كيرستن داي

مارجريت / مت الفيل : ليزا فوسون

ستايسي / لاسي : كاساندرا موريس

تشيلسي / كيلسي : كاسيدي النبر

التمتال دون / تيكي / لعنكبوت : بنيامين برونسكي

باربي / داربي : أمريكا يونغ

## مصادر
# Australia release date
# Runtime
# Barbie.com 

تصنيف:روسوم
تصنيف:مقالات فيها مصدر و 3000 بايت
داروين

**داروين** (بالنݣليزية: **Darwin**) هي مدينة ؤسطرالية وهي لعاصيمة ديال لأرض دالشمال. تبنات ف1869. تسمّات على تشارلز داروين واللي عطاها السمية هو جون كليمينتس ويكهام حيتاش كان قبل منو فلباطو ديال ليستيكشاف HMS Beagle. لميساحة ديالتها هي 112.01 كلم² ولعلو ديالها مزدي معا لبحر. كايسكنو فيها 147,255 واحد على حساب لإحصاء د 2019. رابت هاد لمدينة وتبنات ربعة ديال لمرّات: مورا لإعصار ديال 1897 وديال 1937 ولقصف ديال الجاپون فلحرب لعالمية للولا ومورا لإعصار ديال 1974.

## لموناخ

## التصاور

Darwin 6398.jpg|لمطار ديال داروين بالليل
Darwin, Australia (March 2017).jpg|لوسط ديال داروين
Darwin (AU), Supreme Court -- 2019 -- 4347.jpg|لمحكامة لعالية ديال لأرض دالشمال
Darwin (AU), Darwin Waterfront -- 2019 -- 4423-5.jpg|لقاعة ديال لمؤتمرات بالليل


## مصادر


تصنيف:مدون ؤسطراليا
تصنيف:مقالات فيها مصدر و 3000 بايت
تصنيف:تأسيسات د 1869 ف ؤسطراليا
تصنيف:تأسيسات د 1869 ف ؤقيانوسيا
لپولونية

[تصغير|"لكتاب د هينريكوڤ" لي كيرجع ل لقرن 13، و كيتّعتابر أقدم وتيقة فيها مقطع مكتوب ب "[لپولونية لقديمة"]]
**لپولونية** (ب لپولونية **język polski** ؤلا **polszczyzna** ؤلا **polski**) هيّا لوغة سلاڤية غربية كتّهضر سيرتو ف پولونيا. لپولونية لي كانعرفو دابا بدات ف لقرن 16، مكتوبة ب حروف لاتينية، و تبازات على لّهجة ديال مدينة پوزنان و النواحي ديالها، ف غرب پولونيا.

أقرب لوغات ل لپولونية هوما تّشيكية، سّلوڤاكية، و صّوربية لي مهضورة ف شرق ألمانيا.

## مصادر


تصنيف:لوغات سلاڤية غربية
تصنيف:پولونيا
ويلايات ؤسطراليا

تصغير|170بك|لويلايات ولأقاليم ديال ؤسطراليا.
ل**ويلايات ديال ؤسطراليا** هي لحوكومات لجهوية ديال ؤسطراليا، مختالفة على لحوكومة لفيديرالية أولّا لحوكومات لمحلية. لويلايات هي جهات مستاقلة عندها ستيقلال مالي وحكم داتي بدساتير ديالها وقوانين وبوليس وويزارات ومؤسسات سلطوية خاصة بكولا وحدة وهي اللي كاتسير لحياة لعامة فديك لويلاية. تجمعو هاد لويلايات نهار 1 يناير 1901 باش يعطيو لكومونويلت ديال ؤسطراليا (بالنݣليزية: **Commonwealth of Australia**).

ؤسطراليا فيها ستة ديال لويلايات: نيوساوت ويلز، كوينزلاند، ؤسطراليا دلجانوب، طازمانيا، ڤيكطوريا وؤسطراليا دلغرب. زيادة على هادشي، كاينين تلاتة ديال لأراضي، جوج منهوم كبار: لأرض دالشمال ولأرض دلعاصيمة دؤسطراليا.

## لويلايات ولأراضي ديال ؤسطراليا

تصغير|يسار|400px|لويلايات ولأراضي دؤسطراليا.


### لويلايات تاع ؤسطراليا
ؤسطراليا فيها ستة ديال لويلايات:

### لأراضي تاع ؤسطراليا
ؤسطراليا فيها تلاتة تاع لأراضي:

## السكان ولميساحة

## مصادر


تصنيف:ولايات ؤسطراليا
تصنيف:ؤسطراليا
تصنيف:مقالات فيها مصدر و 3000 بايت
تصنيف:تقسيم إداري د النيڤو اللول على حساب لبلاد
كانبيرا

**كانبيرا** (بالنݣليزية: **Canberra**) هي مدينة ؤسطرالية وهي لعاصيمة ديال لأرض دلعاصيمة دؤسطراليا. تبنات ف1913 على التصميم ديال لمهنديسين لميريكانيين والتر وماريون ݣريفين. تسمّات على كلمة كامبيرا اللي جاية من لوغة نݣونّاوال اللي هي وحدة من اللوغات ديال السكان لأصليين دؤسطراليا. لميساحة ديالتها هي 471.78 كلم² ولعلو ديالها هو 578 ميترو. كايسكنو فيها 431,380 واحد على حساب التقدير د2020.

## لموناخ

## التصاور

Pathway leading to St Johns the Baptist Church Canberra May 2014.jpg|لكنيسة لأنݣليكانية دسانت جون
City Centre viewed from Mount Ainslie lookout.jpg|كانبيرا كيما كاتبان من جبل آينسلي
Woden Valley viewed from Red Hill June 2013.jpg|واد وودن كيما كايبان من التلة لحمرة
Canberra Candle Festival 2016 (203914161).jpeg|لمهرجان ديال الشمع ف2016


## مصادر


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
تصنيف:تأسيسات د 1913 ف ؤسطراليا
ميلبورن

**ميلبورن** (بالنݣليزية: **Melbourne**) هي مدينة ؤسطرالية وهي لعاصيمة ديال ڤيكطوريا. تبنات ف1835 على يد جون باطمان وجون فاوكنر. لميساحة ديالتها هي 1,705 كلم² ولعلو ديالها مزدي معا لبحر. كايسكنو فيها 5,078,193 واحد على حساب لإحصاء د 2019.

## لموناخ

## التصاور

Melburnian Skyline.jpg|مدينة ميلبورن
Victorian terrace on canterbury road, Middle Park.jpg|الشكل ديال الديور فميلبورن و ڤيكطوريا
Skyline of Melbourne (Feb 2021).jpg|ميلبورن فيها 61 ناطيحة دالسحاب
St Patrick's Cathedral, Melbourne, Australia.jpg|كنيسة سان پاتريك


## مصادر


تصنيف:مدون ؤسطراليا
تصنيف:عاصيمة قديمة على حساب لبلاد
تصنيف:مقالات فيها مصدر و 3000 بايت
تصنيف:تأسيسات د 1835 ف ؤسطراليا
تصنيف:تأسيسات د 1835 ف ؤقيانوسيا
هاجيمي إيساياما

**هاجيمي إيساياما** (ب جاپونية **諫山 創**، مزيود ف 29 غشت 1986) هوّا مانݣاكا (كاتب ؤ رسّام د لمانݣا) جاپوني معروف ب أول سيرية د لمانڭا ديالو لّي هيا شينݣيكي نو كيوجين لّي وصل ل شهرة عالمية، ؤ حقق مبيعات كتفوت 100 مليون نسخة ل حد دجنبر 2019.

## مصادر

تصنيف:مانݣاكا
تصنيف:جاپونيين
تصنيف:زيادة 1986
تصنيف:شينڭيكي نو كيوجين
تصنيف:ناس حيين
تصنيف:ناس تزادو ف هيتا (جاپون)
بريزبان

**بريزبان** (بالنݣليزية: **Brisbane**) هي مدينة ؤسطرالية وهي لعاصيمة ديال كوينزلاند. تبنات ف1825 على يد هينري ميلر. تسمّات على واد بريزبان اللي براسو تسمّى على طوماس بريزبان. لميساحة ديالتها 15826 هي كلم² ولعلو ديالها مزدي معا لبحر. كايسكنو فيها 2,560,700 واحد على حساب لإحصاء د 2020.

## لموناخ

## التصاور

Skylines of Brisbane in winter misty morning seen from Kangaroo Point, Queensland 04.jpg|مدينة بريزبان
Scarborough Beach, Redcliffe.jpg|بحر سكاربورو
Treasury Casino Brisbane.jpg|دار لخزينة فبريزبان
Gallery of Modern Art Main Entrance.JPG|لمتحف ديال لفنون الجديدة
28 - South Bank Parklands (4741163759).jpg|الرويضة ديال بريزبان


## مصادر


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
تصنيف:تأسيسات د 1825 ف ؤسطراليا
سيدني

**سيدني** (بالنݣليزية: **Sydney**) هي مدينة ؤسطرالية وهي لعاصيمة ديال نيوساوت ويلز. تبنات ف1788 على يد أرتر فيليپ. لميساحة ديالتها هي 12,144 كلم² ولعلو ديالها هو 6 ميترو. كايسكنو فيها 5,367,206 واحد على حساب لإحصاء د 2020.

## لموناخ

## التصاور

Fireworks, Sydney Harbour Bridge, 2000 Summer Olympics closing ceremony.jpg|لألعاب لأولمپية دسيدني ف2000
Court House Hotel and the Rainbow Crossing on Oxford Street in Darlinghurst.jpg|شارع أوكسفورد
Anzac Bridge East.jpg|ݣنطرة أنزاك
Sydney Opera House At Night 2.jpg|دار لأوپيرا دسيدني


## مصادر


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
تصنيف:تأسيسات د 1788 ف ؤسطراليا
پيرت

**پيرت** (بالنݣليزية: **Perth**) هي مدينة ؤسطرالية وهي لعاصيمة ديال ؤسطراليا دلغرب. تبنات ف1829 على يد لكاپتين جيمس ستيرلينݣ. تسمّات على لڤيلاج دبيرت فسكوطلاندا. لميساحة ديالتها هي 6,417 كلم² ولعلو ديالها هو 6 ميترو. كايسكنو فيها 2,125,114 واحد على حساب لإحصاء د 2020.

## لموناخ

## التصاور

Cottesloe Beach, Perth, Western Australia (4431664542).jpg|بحر كوطسلو
Russell Square Perth 9261.jpg|ساحة راسل
StMarysCathedral.jpg|كنيسة سانت ماري
Parliament House, Perth, Western Australia.jpg|لبرلامان ديال ؤسطراليا دلغرب
Boola bardip 151120 gnangarra-101.jpg|متحف بولا بارديپ


## مصادر


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
تصنيف:تأسيسات د 1829 ف ؤسطراليا
أديلايد

**أديلايد** (بالنݣليزية: **Adelaide**) هي مدينة ؤسطرالية وهي لعاصيمة ديال ؤسطراليا دلجانوب. تبنات ف1836 على يد لكولونيل ويليام لايت. تسمّات على لملكة أديلايد. لميساحة ديالتها هي 3,259 كلم² ولعلو ديالها هو 1 ميترو. كايسكنو فيها 1,345,777 واحد على حساب لإحصاء د 2018.

## لموناخ

## التصاور

Transformers - Victoria Square Adelaide SA - panoramio.jpg|ساحة ڤيكطوريا
Parliament House, South Australia.jpg|لبرلامان ديال ؤسطراليا دلجانوب
St Francis Xavier's Cathedral, Victoria Square.jpg|كنيسة سان فرانسيس زاڤيير
The Orb, Adelaide Entertainment Centre.jpg|لمركز ديال الترفيه فأديلايد
Thebarton Theatre.JPG|مسرح تيبارتون


## مصادر


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
تصنيف:تأسيسات د 1836 ف ؤسطراليا
هوبارت

**هوبارت** (بالنݣليزية: **Hobart**) هي مدينة ؤسطرالية وهي لعاصيمة ديال طازمانيا. تبنات ف1804 وتسمّات على اللورد هوبارت اللي كان وزير ديال لحرب ولمستعمرات فلمملكة لمتحدة. لميساحة ديالتها هي 1,695 كلم² ولعلو ديالها هو	1,270 ميترو. كايسكنو فيها 246,970 واحد على حساب لإحصاء د 2020.

## لموناخ

## التصاور

Franklin Wharf 2015.jpg|الصونطر ديال هوبارت ف2015
Wrest Point Casino.jpg|كازينو ريست پوينت
Theatre Royal Hobart.jpg|لمسرح لملكي ديال هوبارت
Hobart-Tasmania-Australia04.JPG|لبرلامان تاع طازمانيا
NZ7 2753 (46297871414).jpg|لكاتيدرالية دسان ديڤيد


## مصادر


تصنيف:ؤسطراليا
تصنيف:مدون ؤسطراليا
تصنيف:مقالات فيها مصدر و 3000 بايت
تصنيف:تأسيسات د 1803 ف ؤسطراليا
صفيحة هندية ؤسطرالية

**الصفيحة لهندية لؤسطرالية** هي صفيحة تكتونية كبيرة.

هاد الصفيحة فيها لقارة ديال أوقيانوسيا، وداخل معاها الصفيحة لهندية ولمحيط اللي بيناتهوم. بانت هاد الصفيحة من مورا ماندامجو الصفيحات لؤسطرالية ولهندية هادي 43 مليون عام.

## مصادر

تصنيف:صفيحة تكتونية
تصنيف:ؤسطراليا
تصنيف:لهند
إدموند بارتون

**السير إدموند بارتون** (18 يناير 1849 - 7 يناير 1920) هو أول وزير لول ديال ؤسطراليا. تزاد فݣليب عام 1849 ومات بسكتة قلبية فالجبال الزرقة ف1920. تنتاخب للبرلامان لؤسطرالي ف1901. كان عندو دور كبير فاش رجع ؤسطراليا أمة وحدة. لحوكومة ديالو دوّزات قوانين كاتحبس اللي ماشي بيضين باش يجيو لبلادو ودار قانون باش يكون لحق ديال التصويت عند لعيالات. من موراها ولّا قاضي فلمحكامة لعالية.

## مصادر


تصنيف:سياسة
تصنيف:شخصية ؤسطرالية
تصنيف:زيادة 1849
تصنيف:وفيات 1920
تصنيف:ناس د سيدني
ديث نوط

**دّيت نوط** (لعنوان لأصلي **デスノート Death Note** بمعنى *لكناش د لموت*) هيّا سيرية د لمانݣا جاپونية مألفها لمانݣاكا تسوݣومي أوبا، ؤ تنشرات ف مجلة د ويكلي شونن دجامپ من دجنبر 2003 حتال ماي 2006.

ف 3 أكتوبر 2006 بدات كاتخرج سيرية د أنيمي من لإنتاج ديال ستوديو مادهاوس، ف شّين د نيپون تيڤي جّاپونية. نّجاح لكبير لي لقاتو سّيرية، لي ولات كاتّعتابر أنيمي كلاسيكي، خلا إنتاجات خرين مبازيين عليها يصدرو، منهوم أفلام أنيمية ؤ حية، روايات، مانݣات ؤ لوعاب د تّيليجو ؤ د لپيسي.

## لقصة

لقصة د *ديت نوط * كاتعاود علا واحد لعزري جاپوني عبقاري سميتو *ياݣامي لايت * (ؤلا رايطو كيما كاتّنطق ب جّاپونية) لقا دفتار مكتوب علا غلافو ب نّݣليزية *Death Note* (دفتار ؤلا كناش د لموت)، ؤ كتاشف بلي هاد دّفتار عندو قدرة سحرية باش يقتل أي شخص، يلا لواحد كتب فيه سميتو ؤ كان شايف وجهو قبل. هاد دّفتار كان أصلا ف لملكية ديال *رب د لموت* (ب جّاپونية *[[شينيݣامي]]*)، سميتو *ريوك リューク* لي عايش ف عالام ديال شّينيݣامي ؤ كيراقب شنو كيطرا ف لعالام د بنادم حيت جاه لمالال ؤ بغا يقصّر ؤ يدوّز لوقت، ؤ من بعد كينزل ل لعالام د بنادم ؤ يتلاقا معا لايت. لايت غادي يخدّم دّيت نوط باش يبدا يقتل لمجرمين ؤ يرد لعالام آمن كتر، علا حساب تّصور ديالو، ولاكين معا لوقت ولّات عندو عقدة د رّب، يعني ولا كيحساب ليه راسو بلي عندو لحق باش يقرر شكون ف بنادم لي مزيان ؤ شكون لي شرير ؤ كيستاحق لموت، ؤ بلي أي واحد كيعارضو ؤلا كيحاول يحبسو من تحقيق لأهداف ديالو، حتا هوا كيستاحق لموت. سّيناريو كيتبّع لمواجهة مابين لايت ؤ واحد دّيتيكتيڤ، عبقاري حتا هوّا، مسمي راسو *إيل L*، ؤ مامبينش راسو ؤ سميتو لحقيقية، ؤ سّطراتيجيات دّكية لي كيخدّم كولا واحد فيهوم باش يشد لاخور ؤ يسالي معاه.

## مصادر


تصنيف:مانݣا د 2003
تصنيف:رانوبي
تصنيف:مقالات فيها مصدر و 3000 بايت
تصنيف:سيريات د لمانݣا
تصنيف:مانݣا شوونين
تصنيف:مانݣا د شوييشا
تصنيف:سيريات د آنيمي تلفازي بدات ف 2006
تصنيف:أفلام د 2007
تصنيف:أفلام د 2008
تصنيف:مانݣا د 2020
تصنيف:سيريات د آنيمي مبازية على مانݣا
واد تامري

**واد تامري** هو واحد الواد كاين ف لغرب ديال لمغريب تايصب ف لمحيط لأطلسي حدا تامري. تاينشف تقريبا كامل ف اللخر ديال الصيف قبل ما تصب الشتا.

فهاد الواد تايعيش الطير ديال بومنجل اللي كاين غير ف لمغريب و ف لمنتزه ديال سوس ماسة الوطني. تايكون عادة حدا المصب ديال الواد.

لما ديال لواد فيه بزاف ديال الرواسب الصغار و اللي تايجيو من الجبال ف الشرق. تقاست لحموضية قبل لخريف و عطات 9.6.

## شوف حتا

* تامري
* واد سوس

## مصادر

ت
ت
الجيش لإمبراطوري الجاپوني

[تصغير|[راية|رّاية ديال لجيش لإمبراطوري جّاپوني]]
**الجيش لإمبراطوري جّاپوني** (ب جاپونية **大日本帝国陸軍**، *داي نيپّون طييْكوكو ريكوݣون* بمعنى *الجيش ديال لإمبراطورية جّاپونية لكبيرة*) هيّا سّمية ديال الجيش لأرضي جّاپوني مابين 1868 ؤ 1945، لّي كان تابع ل لإمبراطور د جاپون لي كان هوّ لقايد لكبير ديالو، ؤ كان مسيّر من عند ليطاماجور ديال الجيش لإمبراطوري جّاپوني.

## مصادر


تصنيف:الجاپون
تصنيف:تأسيسات د 1868 ف الجاپون
مانݣاكا

[تصغير|[باو ديطاما، مانڭاكا ؤ هوّا خدّام كيرسم]]
**لمانݣاكا** ؤلا **فنان د لمانݣا** (ب جاپونية **漫画家**) هوّا شخص كيكتب ؤ كيرسم مانݣات، لّي هوما حجّايات مصورين عادة كيتنتجو ف جّاپون. ف جّاپون أي حجّاية مصورة كتسما مانݣا، ؤ أي فنان كينتجها كيتسما مانݣاكا. برا جّاپون هاد لمصطلحات كتخدّم ب لخصوص علا لمانݣات د جّاپون ؤ لفنّانين لّي كيصاوبوهم.

كلمت *مانڭاكا* مركّبة من *[[مانݣا|مانڭا]]*  لي كاتعني "حجاية مصورة"، ؤ *كا*  لي هيّا مزيودة ف جّاپونية لي كاتعني بشكل عام "لخيبرة ؤلا لمعرفة ف شي حاجة".

## مصادر


تصنيف:الجاپون
تصنيف:مصطلحات د لمانݣا و لآنيمي
فاطمة مروان

**فاطمة مروان** (مزيودة ف 1952 ف بنسليمان) كانت قبل شادّة لمنصب ديال وزيرة د صّناعة تّقليدية ؤ لقتيصاد لجتيماعي ؤ تّضامني، ؤ هيّا متخرجة من كلية د طب ف ليون ف فرانسا. تّعينات وزيرة د صناعة تقليدية ؤ لقتيصاد لجتيماعي ف 10 أكتوبر 2013، من حزب تجمع لوطني د لأحرار ؤ بقات فاطمة مروان كتشغل نفس لمنصب حتال 5 أبريل 2017.

ساهمت ف صّياغة د لبرنامج ديال حزب تجمع لوطني د لأحرار ف مجالات صّحة ؤ تّعليم، ؤ أطرات بزاف ديال لّقاءات د لحزب. ؤ شغلت فاطمة مروان شحال هادا منصب ديال أستاذة ف لكلية د طّب ؤ صّيدلة ف دّارلبيضا، ؤ طبيبة ختصاصية ف أمراض لغدد ؤ سّكّار ؤ تّغدية ف لمركز لاستشفائي لجامعي بن رشد، ؤ رئيسة ديال لجمعية لمغربية ل أمراض لغدد ؤ سّكّار ؤ تّغدية. ؤ هيّا عضوة منتاخبة ف لّجنة لعلمية ف كلية د طّب ؤ صّيدلة ف دّارلبيضا، ؤ عضوة ف لّجنة لوطنية ل لوقاية ؤ محاربة مرض سّكّار ف وزارة صّحة. ؤ صدرات فاطمة مروان بزاف د لمقالات ؤ دّراسات لعلمية ف مجلات ؤ جورنالات علمية دولية متخصصة. ؤ هيّا عضوة ف جمعية دارلبيضا شيكاݣو سيستر سيتيز، ؤ كاتساهم بشكل كبير ف لمجال صّحي ؤ ف تعزيز لعمل لجتيماعي. ؤ من نهار خرجات من لقطاع لعمومي ف عام 2005، بقات فاطمة مروان كتمارس ف إطار لقطاع لخاص كا طبيبة ختيصاصية ف أمراض لغدد ؤ سّكّار ؤ تّغدية.

## مصادر

تصنيف:زيادة 1952
تصنيف:ناس تزادو ف بنسليمان
تصنيف:طبا مغاربا
تصنيف:سياسية مغريبية
تصنيف:وزيرة مغريبية
تصنيف:تجمع لوطني د لأحرار
تصنيف:ناس حيين
تصنيف:مقالات فيها مصدر و 3000 بايت
تصنيف:عالمة مغريبية
تصنيف:ناس د الدار البيضا
تصنيف:سياسيين مغاربا د لقرن 21
تصنيف:سياسيات مغريبيات د لقرن 21
إيرين ييݣر

يسار
**إيرين ييݣر** (ب جاپونية **エレン・イェーガー**، ب لألمانية **Eren Jäger**) هوّا شخصية خيالية ؤ شّخصية لّولية (رّئيسية) ديال لقصة د شينݣيكي نو كيوجين لّي مألفها هاجيمي إيساياما. لقصة كتبدا ملي كان إيرين ف عمرو 10 سنين، ؤ كتسالا فاش ولّا عندو 19 عام. إيرين شاف مّو كتقتل بشكل وحشي من عند لعمالقة فاش كان صغير، ؤ ولّا دّافع ديالو هوّا يقتل لعمالقة كاملين. من بعد ما تخرج من لأكاديمية لعسكرية، غادي يشارك ف *لمعركة ديال تروست*، لّي غادي يكتاشف فيها بلي عندو لقدرة باش يتحول ل عملاق فيه 15 ميترو.

بزاف د لقاريين ؤ لمشاهدين ف لبدية ديال لقصة ماكانتش عاجباهم شّخصية د إيرين، حيت كيبان عدواني ؤ غضبان ؤ ديما كيخصّو شي حد يخرّجو من شي موقف ماشي هوّا هاداك. مي معا تّطور ديال لأحدات كتبدّل شّخصية ديالو ؤ كاتولي شخصيتو معقّدة و صعيب لواحد يأوّلها ؤلا يتوقع شنو غادي يدير. ف جوايز لأنيمي د كرانشي رول نسخة 6، ترشّح إرين ييݣر ل جايزة د "أحسن بطل د قصة" و ديال أحسن "عدو ف قصة"، و ربح التانية.

## مصادر

تصنيف:شينڭيكي نو كيوجين
تصنيف:شخصية متخيلة ف عمل أدبي
تصنيف:شخصيات ديال مانݣا ؤلا أنيمي
بيساتسو شونن

**بيساتسو شونن ماݣازين** ؤلا **مجلة بيساتسو شونن** (ب جاپونية **別冊少年マガジン**) هيّا مجلة شهرية جاپونية كتصدرها كودانشا. لمجلة بدات ف شتنبر 2009، كا إصدار فرعي ديال مجلة ويكلي شونن ماݣازين، لّي حتا هيّا ديالت كودانشا، مي ولّات مستاقلة من بعد. هاد لمجلة تشهرات حيت هيّا فين كانت كتخرج سّيرية د لمانݣا لمشهورة عالميا شينݣيكي نو كيوجين حتال أبريل 2021.

## مصادر


تصنيف:مجلة د لمانݣا
تصنيف:مجلة جاپونية
تصنيف:تأسيسات د 2009 ف الجاپون
واحة تغمرت

تصغير|واحة تغمرت
**واحة تغمرت** هي واحد لواحة كاينا ف لجماعة ديال أسرير لي بعيدة على مدينة ݣلميم بـ 10 كلم. هاد لواحة كايجيو ليها بزاف ديال سياح لمغاربة وحتى لبرانيين، وفيها كاينين بزاف ديال دور ضيافة لي كايسيروها ناس لي هوما نيت ساكنين ف لواحة وكيقدمو خدمات للزوار والسياح ديال لواحة.

واحة تغمرت مشهورة بزاف في المنطقة ديال كلميم حيتاش فيها مناظر طبيعية زوينة بزاف وأشجار ديال النخيل، ولكن هاذ الواحة تعرضات لبزاف ديال لحرائق اللي أثرو عليها وعلى الجمال ديالها. ولكن كاينين برامج رسمية اللي كيدرسوها المسؤولين باش يعاودو يرجعو الواحة كيفما كانت فالأول، ولكن بينما يوجدو هاذ البرامج، بداو الناس كايزرعو الأشجال المثمرة فالواحة اللي معروفة بيها المنطقة خصوصا الاشجار ديال الرمان والزيتون والكرموص، منها غاذي يعاونو الواحة تحيا من جديد ومنها نيت غاذي يتعلمو الشباب كيفاش يزرعو.
تصغير|المتحف ديال تغمرت
تصغير|واحة تغمرت

## المتحف ديال تغمرت
هو واحد المتحف كاين نيت ف الواحة ديال تغمرت وفيه واحد المجموعة ناذرة ومهمة ديال القطع الأثرية اللي كاتعبر على المظاهر ديال الحياة والإبداع لي كان ومازال كاين عند القبائل الرحل ديال الصحرا. وكايضم هاذ المتحف مجموعة ديال المصنوعات اليدوية اللي مصنوعة من الجلد، واللباس، والأدوات الحجرية والمعدنية اللي كانو كايخدمو بيها الناس ديال الصحراء أيام زمان. وبالتالي فهاذ المتحف كايتعتابر معلمة ثقافية وسياحية بامتياز وكايعاون يزيد يشهر المنطقة ويعرف بيها للسياح اللي كايجيو كايكتاشفوها.

## مصادر

تصنيف:واحة ف لمغريب
تصنيف:جهة ݣلميم واد نون
تصنيف:دوار ف لمغريب
تصنيف:مقالات فيها مصدر و 3000 بايت
بنادم

**لبشرية** ؤلا **لإنسانية** ؤلا **تابنادمية** هيّا لمجموع د **بنادم** (ؤلا **باشار** ؤلا **إنسان**)، لّي هوما أفراد كينتاميو ل نّوع ديال ل**هوموساپيان**، لّي هوّا النوع اللخراني لي باقي فوق لأرض ديال ݣنس لهومو ؤ أكتر نوع ف تّنضيمة د لّوليّات منتاشر فوق لأرض، ؤ تّعداد ديالو هوّا تقريبا 8 مليار فرد ل حد ليوم.

وخا لعولاما كيخدّمو لمصطلح د "بنادم" ؤلا "إنسان" على جميع لأنواع ديال ڭنس لهومو، تا دوك لي نقارضو، عملياً هاد الجوج كلمات كيتستعملو غير على لهوموساپيان لي كاين دابا. لهوموساپيان بان ب الشكل لحالي ديالو ف قارة إفريقيا هادي علاين 300.000 عام، و أقدم لأتار ديالو تّلقاو ل حد الساعة ف جبل إيغود ف لمغريب. مابين 160.000 و 60.000 عام قبل ليوم، بنادم بدا كيتصرف ب طرقان لي كاتبين تطور الدماغ و الدكا عندو، بحال لإنتاج ديال لفن و لأدوات ل أغراض مختالفة. التورة النيوليتية طرات هادي 13.000 تقريباً ف الجنوب لغربي د قارة أسيا (و بشكل مستاقل ف بلايص خرين بحال أمريكا الجنوبية)، و لي فيها طور بنادم الزراعة، و بدا كيبني تجمعات سكنية كبيرة و مدون و حضارات. بنادم قدر يدير بزاف د لإنجازات و يديڤلوپي مجموعة د لمفاهيم لي ماكاينينش ف الطبيعة، بحال الطيكنولوجيا، الصيونص، لفلسفة، الدين، لميطولوجيا و غيرهوم.

بنادم عندو قشرة قبل جبهية *prefrontal cortex* متطورة، لي كاتعطيه قدرات بحال اللوغة، لخيال، و لماخدة د لقرارات بشكل واعي، عكس لكائنات لخرة. هادشي خلاه يصنع أدوات طيكنولوجية متطورة، و يخدّم تفكير منطقي معقد، و يراكم لمعرفة على مدى أجيال، باش يبني حضارات.

## لأصل د لكلمة
كلمة "بنادم" جات من لعربية *بن آدم*، يعني ولد آدم، لي هوّ أول بنادم بان فوق لأرض على حساب لمعتقد لإسلامي و لإبراهيمي بشكل عام. ف التخدام لعام، الصيغة النتوية د هاد لكلمة "بنادمة" قليل فاش كاتّستعمل، و غالباً كيكون عندها معنى قدحي (ديال السبّان). كيڭول لماتال لمغريبي "لي زرعتيه ينفعك من غير بنادم يلا زرعتيه يقلعك".

## مصادر

## شوف تا
* صكوليط ديال بنادم


تصنيف:قرودا فوقانيين
تصنيف:مقالات فيها مصدر و 3000 بايت
تصنيف:مفتارسات فوقانية
تصنيف:بزوليات توصفو ف 1758
مملكة موريطانية

**مملكة موريطانية** هيّ مملكة أمازيغية لي كانت ف الشمال لغربي ديال إفريقيا من لقرن 4 قبل لميلاد تال عام 40 ميلادية. هاد لمملكة كاتمتّل مرحلة ف التاريخ ديال منطقة موريطانية.

## لّيستة د لْمْلوك

## مصادر


تصنيف:لمغريب لقديم
تصنيف:بلدان ما بقاتش
تصنيف:تاريخ د لمغريب
تصنيف:تاريخ د جزاير
تصنيف:أمازيغ
إينجينوويتي

تصغير|إينجينوويتي كتطلق جّناوح ديالها باش تطير
**إينْجِينُووِّيتِي** (ب نݣليزية **Ingenuity** بمعنى *إبداع*، لملقّبة ب **Ginny**، *دجيني*) هيّا هيليكوپطير روبوطية صغيرة سيفطاتها لوكالة د نازا ل لمريخ، ؤ كاينة تماك من 18 فبراير 2021. ف نهار 19 أبريل 2021، نّازا علنات بلي إينجينوويتي طارت ف سّما ديال لمريخ باش تاخد تصاور ديال هاد لكوكب من لعلو ؤ تسيفطهم ل لأرض على طريق لمركبة لأم ديالها رّوڤر پيرسيڤيرنس.

ف 30 أبريل 2021، نّازا علنات بلي لمهمة د إينجينيوويتي، حيت نجحات بشكل كبير، غادي تزيد تتمدد ب شهر. لهدف لّول ديال إينجينوويتي كان باش تتبت بلي طّيران ممكن ف لمريخ، شّي لّي تحقق. لهدف تّانوي كان باش تجرب مناورات لّي يقدرو ينفعو ف لستيكشاف ديال لمريخ ف لموستقبال. هاد لمهمة جّديدة بدات ف نّص ديال ماي.

إينجينوويتي هيّا أول "طيارة" صيفطها بنادم ل لمريخ، ؤ تاني حاجة كاتطير ف سّما د كوكب من غير لأرض تصيفطات ل كوكب أخور من مورا لبالونات لي تصيفطو ل ڤينوس ف لمهمة سّوڤياتية ڤيݣا 1 ف 1985.

إنجينوويتي دارت 72 طيرة ف السما د لمريخ ف مدة د 3 سنين، قبلما يخسر ليها الروطور ف الطيرة اللخرة ديالها ف 18 يناير 2024. سيمانة موراها علنات نازا بلي لمهمة ديالها تسالات. ف لمجموع طارت إنجينوويتي مدة د ساعتاين و 48 دقيقة، و ضربات 17 كيلوميطر.

## لخاصيّات

إينجينوويتي هيّا هيليكوپطير صغيرة، لعلو ديالها نص ميترو، ؤ لوزن ديالها 1.8 كيلو، ؤ كاتخدم ب طّاقة شّمسية. إينجينوويتي مافيهاش أجهزة علمية، مي مزودة ب ليزر كيخليها تحدد لمسافة ديالها علا سطح د لمريخ، ب كاميرا ب لّوان ؤ ب دقّة ديال 13 ميݣاپيكسيل، ؤ كاميرا ب لبيض ؤ لكحل دّقّة ديالها 0.5 ميݣاپيكسيل. باش تّواصل معا لأرض، إينجينوويتي معتامدة ب شكل كامل علا رّوڤر پيرسيڤيرنس، و لاكين تقدر تواصل معا رّوڤر علا بعد 1 كيلوميطر.

## ليستة د طّيرات

## ڤيديوات

تصغير|مركز|300px|<div align="center">أول طيرة ديال إينجينوويتي ف 19 أبريل 2021<br />(ڤيديو: 00:57)</div>
تصغير|مركز|300px|<div align="center">تاني طيرة ديال إينجينوويتي ف 22 أبريل 2021<br />(ڤيديو: 00:21)</div>
تصغير|مركز|300px|<div align="center">تالت طيرة ديال إينجينوويتي ف 25 أبريل 2021<br />(ڤيديو: 01:16)</div>

## مصادر

تصنيف:ستيكشاف د لفضاء
تصنيف:نازا
تصنيف:لمريخ
تصنيف:مقالات فيها مصدر و 3000 بايت
تصنيف:2020 ف الولايات المتاحدة د ميريكان
كوضانشا

**كودانشا** (ب جاپونية ****، *كابوشيكي ݣايشا كودانشا*، رسميا **Kodansha Co. Ltd**) هيّا شركة جاپونية خاصة، سّييج ديالها كاين ف بوكنيو ف طوكيو. كودانشا هيّا أكبر شركة جاپونية ديال نّشر، ؤ عندها بزاف د لمجلات تابعة ليها، ب لإضافة ل ديكسيونير معروف ديال جّاپونية هوّا نيهونݣو دايجيتن. شّركة د كودانشا تنشآت ف 1909 (عام 42 ف فترة لميجي). لكاپيطال ديالها 300 مليون ين جاپوني، ؤ لمبيعات ديالها ف 2020 وصلات ل 145 مليار ين. رّئيس لحالي ديالها هوّا يوشينوبو نوما.

## مصادر


تصنيف:شركة جاپونية
تصنيف:شركة د النشر جاپونية
ستوديو ويت

**ستوديو ويت** (ب جاپونية **株式会社ウィットスタジオ**، *كابوشيكي ݣايشا ويتّو سوتاجيو*، رسميا **WIT STUDIO, Inc.**) هيّا شركة ؤ ستوديو جاپوني كينتج رّوسوم بدا لخدمة ديالو ف 1 يونيو 2012. تأسس من طرف منتجين ديال پروداكشن آي دجي، ؤ سّييج ديالو كاين ف موساشينو ف طوكيو. رئيس ديال سّتوديو هوّا جورج وادا ؤ لمدير د لإنتاج هوّا تيتسويا ناكاطاكي. ستوديو تشهر سيرتو حيت نتج سّيزونات تّلاتة لّولين ديال شينݣيكي نو كيوجين.

## مصادر


تصنيف:ستوديو جاپوني ديال روسوم
تصنيف:شركة جاپونية
نافري

**نّافري ** (ب لألمانية **Nafri**، ختيصار ديال **Nordafrikaner** بمعنى *شمال إفريقي* ؤلا ديال **Nordafrikanischer Intensivtäter** بمعنى *شمال إفريقي عندو بزاف د سّوابق*) هوّا مصطلح بدا كيخدمو لبوليس ف نوردهاين ڤيستفالن ف ألمانيا من 2013، ؤ كيشير عادة ل نّاس د شمال إفريقيا لّي دارو عمليات إجرامية، وخا ماكاينش تعريف رسمي محدد. لمصطلح تّعرف سيرتو مورا لأحدات ديال لعتيداءات لجنسية ديال قبل راس لعام ف كولونيا ف 2015. هاد لمصطلح ماكيتعتابرش عنصري بحال *[[نيݣرو]]* لّي كيتطلق علا نّاس لّي لبشرة ديالهم كحلة، مي عند بزاف د نّاس، سيرتو لألمانيين من أصل شمال إفريقي، كيتعتابر سبة، بحال مصطلح *[[ؤصي|ؤصّي]]* لّي كيتطلق علا شي واحد أصلو من ألمانيا شّرقية.

## مصادر

تصنيف:لإجرام ف ألمانيا
محمد أمجاهد

**محمد أمجاهد** (مزيود ف 1988 ف فرانكفورت، ف ألمانيا) هوّا صحافي ؤ كاتب مغريبي-ألماني قرا لعلوم سّياسية ف لجامعة لحرة د برلين، ؤ عندو جوج كتوبا ب لألمانية كيهضرو علا لعنصرية ف لغرب.

## حياتو
محمد أمجاهد تزاد ف ألمانيا من واليدين مهاجرين. بّاه كان خدام ف ؤزين، ؤ مّو كا عاملة د نّضافة. ف 1995، مشا ل لمغريب معا فاميلتو ؤ كمل قرايتو تماك. ؤ ف 2007 رجع ل ألمانيا باش يقرا لعلوم سّياسية ف برلين، ؤ تخرج ف 2014. موراها خدم متطوع ف جورنال د طاݣسشپيݣل حتال 2016، ؤ ب شكل رسمي ف پوسط د صحافي معا مجلة تسايت ماݣاتسين لّي تابعة ل جورنال دي تسايت. ف 2018 ولّا خدام ف دّيپارطومو د سّياسة ديال دي تسايت، ؤ ف 2020 خرج منها ؤ ولّا صحافي حر. من شتنبر 2020، ولّا كيكتب عمود جوجسيماني ف مجلة طاݣستسايتونݣ سميتو *Nafrichten* (*خبار [[نافري|نّافري]]*).

## جوايز
* 2013: جايزة د أكي بلومستروم
* 2014: لمركز تّالت ف جايزة كاوزا ديال لميديا''
* 2014: جايزة ألكساندر رومبيرݣ ل صّحافيين لمبتدئين
* 2017: جايزة د لميديا ديال لْكنيسة لْإنجيلية لّوترية ف باڤاريا.
* 2017: لجايزة لألمانية د صّحافيين
* 2018: جايزة نانن ل لأعمال صّحافية

## كتوباتو
* 
* 

## مصادر

تصنيف:زيادة 1988
تصنيف:كاتب ألماني
تصنيف:صحافي ألماني
تصنيف:كتاتبيا مغاربا د لقرن 21
تصنيف:صحافي مغريبي
تصنيف:مقالات فيها مصدر و 3000 بايت
أرتر فيليپ

لأميرال **أرتر فيليپ** (11 أكتوبر 1738 - 31 غشت 1814) هو بحار بريطاني. كان هو أول حاكيم عام ديال نيوساوت ويلز وأول مستعمارة ديال ؤروپا فؤسطراليا، واللي هي مدينة سيدني.

## خليج سيدني
ليام اللولين ديال لمستعمارة دسيدني كانو صعاب. كان عندهوم الزرع اللي يفلحوه، ولايني لرض تمّا كانت عيانة. ماكانوش عارفين على لموناخ، بحال إمتى وشحال ديال الشتا كاتطيح. غير شوية من هادوك لمتهمين اللي كانو كايصيفطو لديك لمستعمارة كانو كايعرفو يديرو لفلاحة، وهادو ماكانش عندهوم الدوزان وماكانوش باغين يديرو لخدمة. لمستعمارة كانت فلخطر ديال لمجاعة. حتى لعسكر ماكانش باغي يدير داكشي اللي كانو كايمليوه عليهوم لجينيرالات. كان على أرتر فيليپ يحرر شي متهمين باش يخلّيهوم يتسيدو على ݣرانهوم ويبداو لخدمة. ديك الساعات هاد الراجل كانت عندو السولطة على النص الشرقي ديال ؤسطراليا.

السكان لأصليين دؤسطراليا كانو كايحتارمو أرتر فيليپ حيتاش كانت ناقصاه سنّة فلقدام. هاد السنّة هي اللي كانو هرسوها ليه فاش دارو ليه لمراسيم ديال ليستيقبال.

## الضياع
مات أرتر فيليپ ف31 غشت 1814 من مورا ماتلاح من شرجم فالطبقة التالتة فمدينة بات فلمملكة لمتحدة. ف2007 لقا جيفري روبيرتسون باللي لجتة ديال أرتر فيليپ ماكايناش فبلاصتها فلكنيسة. مامعروفش دابا فين كاينين. الناس كاتعتاقد باللي هاد لجتة ضاعة فالسبعينات فاش كانو كايعاودو لبني دلكنيسة.
## مصادر


تصنيف:زيادة 1738
تصنيف:وفيات 1814
تصنيف:مقالات فيها مصدر و 3000 بايت
تصنيف:ناس تزادو ف لندن
تصنيف:مؤسس قومي
دار لأوپيرا دسيدني

**دار لأوپيرا دسيدني** هي دار ديال لأوپيرا وبني معروف كاين فمدينة سيدني فلبلاد دؤسطراليا. تدار على الشكل ديال الشراع دلباطوات. بزاف ديال لعروض ولحفلات كايتدارو تمّاك، وكايوصلو ل2000 عرض فلعام كاتديرهوم أوپيرا ؤسطراليا، واللي هي الشركة ديال لأوپيرا فلبلاد. هاد لبني معلامة سياحية معروفة.

## تاريخ
لأرض فين كاينة دار لأوپيرا دسيدني كاتسمّى بينيلونݣ پوينت. تبنات فديك لبلاصة قلعة تسمات فور ماكواري (بالنݣليزية: Fort Macquarie) عام 1817، وتهدمات ف1901 باش يدوز الديپّو ديال الطرام تاع سيدني من تمّا، واللي تحل ف10 غشت 1902. تريّب هاد الدّيپو ف1958 وبدات لخدمة فدار لأوپيرا فلعام اللي من بعد.

هاد لمعلامة صممها لمهنديس الدانماركي يورن أوتزون ملّي ربح مسابقة ديال التصميم ف1957. هاد لمهنديس خلّا لخدمة ففبراير 1966 حيتاش لحوكومة مامانتش كاتخلّص ليه لفاكتورات ديالو. تحلات الدار ف20 أكتوبر 1973 من مورا عشر سنين و14 مرة ديال التمن اللي كانو متافقين عليه باش يبنيوه بيه. ف2001 عيطو تاني لأوتزون باش يجدد لبني ويرجّعو للتصميم ديالو لقديم.

## مصادر


تصنيف:ؤسطراليا
تصنيف:تأسيسات د 1973 ف ؤسطراليا
بومرانݣ

[تصغير|200px|بومرانݣ صاوبوه [السكان لأصليين دؤسطراليا. ]]
**لبومرانݣ** (بلعربية: **الخَذُوف** أولّا **الكيد**، بالنݣليزية: **Boomerang**) هو تويشية كاتطير ملّي كاتصافط، ومعروفة باللي كاترجع عند مولاها، وكاتستعمل ف رّياضة أولا لحرب. فلماضي كان كايتصاوب بلخشب، أمّا دياول دابا كايتصاوبو ببزاف ديال لماطيرييل.

## تاريخ
بزاف ديال الناس كايعرفو باللي لبومرانݣ مرتابط بالسكان لأصليين دؤسطراليا. أقدم رسمة ديال بومرانڭ تلقات ف ؤسطراليا و كاترجع ل هادي 50000 عام. ولاكين أقدم واحد تلقا ف كهف ف پولونيا وعندو كتر من 40 ألف عام. هاد النوع ماكايرجعش عند اللي سيفطو، ولاكين كايبقى طاير فالسما. ليوما هاد لبومرانݣات كايتصاوبو للترفيه و الرياضة.

## فراقي
تصغير|200px|بومرانݣات جداد ديال الرياضة.
ليوما كاينين بزاف ديال لفراقي اللي كايلعبو لبومرانݣ فلعالام. هاد لفراقي كايديرو ورشات د لخدمة و تورنوات. أحسن الناس اللي كايتقنو التشيار ديال هاد اللوعبة كاينين ف ؤسطراليا، فرانسا، ألمانيا، الجاپون، سويسرا و لميريكان. شي عوام هادي تأسسات لفيديرالية الدولية ديال لجمعيات د لبوميرانݣ (IFBA) باش تعاون تعّلم الناس كيفاش كاتقصّر هاد الرياضة.

## مصادر


تصنيف:ؤسطراليا
تصنيف:سپورات فردية
تصنيف:دوزان د الرياضات
نادية دكالي

**نادية دكالي** (مزيودة ف 1971 ف مراكش) هيّا كاتبة مغربية ألمانية كتألف كتوبا د دّراري صغار.

## حياتها

نادية دّكالي تزادت ف مراكش، ؤ هاجرات معا فاميلتها ف 1976 ل فرانكفورت ف ألمانيا. وخا تربّات كا مسلمة، واليديها حطوها ف حضانة تابعة ل لكنيسة لكاطوليكية، فين تعلمات لّوغة ؤ تّقافة لألمانية. خدمات مورا ما تخرجات كا مساعدة ف شركة د لإشهار ف فرانكفورت.

نادية دّكالي ناشطة ف بزاف د لجمعيات لمدنية، منها جمعيّات تقافية ؤ جمعيّات نسوية ؤ ديال لبزوز. ف 2007 كانت عندها تجربة شخصية معا دري صغير عندو لكونصير، ؤ قرّرات باش تبدا تكتب حجّايات د لبزوز سيرتو لّي عندهم مرض ماكيدّاواش باش تفوّج عليهم. لكتاب لّول ديالها خرج ف 2010 ب عنوان *Fayzal, der Krebsfänger* (فيصل، صيّاد لكونصير). من بعد نتجات راديودراما ب نفس لعنوان.

نادية دّكالي كاينة ف لمجلس د لمديرين ديال جمعية Written Art Foundation (مؤسسة د لفن لمكتوب) لّي كتحاول تشجّع لبزوز ؤ شّباب باش يكتبو. ؤ عندها تلاتة د لولاد.

## لخدمة ديالها

### كتوبا

* 
* 
* 

### راديودرامات
* Fayzal, der Krebsfänger (فيصل، صيّاد لكونصير)
* Muhammad, Prophet des Friedens (محمد، رسول سّلام)

## مصادر

تصنيف:كتاتبيا مغاربا د لقرن 21
تصنيف:كاتبة ألمانية
تصنيف:ألمانيين من أصل مغريبي
تصنيف:زيادة 1971
تصنيف:مقالات فيها مصدر و 3000 بايت
تصنيف:ناس تزادو ف مراكش
دجيمس كوك

لكاپتين **دجيمس كوك** (بالنݣليزية: **James Cook**) (27 أكتوبر 1728 - 14 فبراير 1779) كان مستكشيف و بحار و رسّام ديال لخرايط نݣليزي. دار تلاتة ديال الرحلات للمحيط لمهدن و دار لخرايط ل بزاف ديال لبلايص و لݣزاير و لبحور. تعرف عند لبريطانيين باللي هو اللي كتاشف الساحل الشرقي تاع ؤسطراليا، و هو اللي لقا لݣزاير د هاواي ؤ هو اللول اللي دار خريطة ديال نيوزيلاندا.

ف حياتو جاب ضورة على لعالام جوج مرّات. داز من حدا لقطب لجانوبي و لقا ݣزاير و بلايص جداد ف أمريكا الشمالية و لجانوب ديال لمحيط لمهدن. دوز بزاف ديال لوقت ف الرحلات ديالو كايدير التجاريب و كايصاوب لخرايط. كان كايألف كتوبا على لحوايج و لبلايص اللي شاف.

## حياتو
تزاد دجيمس كوك نهار 27 نونبر 1728 ف مدينة مارطون. كان ولد فلّاح سكوطلاندي. قرا ف لمدراسة ديال ݣريت أيطن (بالنݣليزية: Great Ayton) و بدا لخدمة ف واحد لمحال ف مدينة ستايت فاش كانت عندو 17 عام. ف عمر 18 ولّا بحار و متعلم عند لكاپتين جون والكر اللي كان كايصدر لفاخر. تعلم جيمز كوك الرياضيات و لملاحة من عند والكر. تصافط ل تلاتة ديال لبيعتات ديال لباطو *Endeavour* اللي ضار لعالام كامل.

كان لهدف ديالو ف هاد الرحلات:
* يلقا لقارة لجنوبية لمجهولة (terra australis incognita)
* يدير لحسابات لفلكية تاع ڤينوس
* يصاوب خرايط ل بلايص جداد
* ياخد لأرض للملك لبريطاني جورج التالت
* يقلّب على بلايص جداد للقشلات د لعسكر
* يقلب على طرقان بحرية جداد مابين لمحيط لأطلسي و لمحيط لمهدن
* يصاوب مرصد د لفلك ف تاهيتي

دجيمس كوك تقتل ف هاواي بسباب مدابزة على باطو مسروق.

## لفاميلة د كوك
كان عندو ربعة د لولاد و بنت وحدة: جوزيف كوك، جورج كوك، نطانيل كوك، هيو كوك و إيليزابيط كوك. لواليد ديالو كانت سميتو دجيمس كوك. كانو عندو تلاتو د لخواتات و جوج خوت: ماري كوك اللي ماتت و عمرها 4 سنين، مارݣاريت كوك، جين كوك، ويليام كوك و دجون كوك.

## مصادر


تصنيف:زيادة 1728
تصنيف:وفيات 1779
تصنيف:مستكشف
تصنيف:بحارا
تصنيف:مقالات فيها مصدر و 3000 بايت
زيدي ؤسطراليا الزوينة

[تصغير|السقيفة ديال النشيد لوطني ف[كانبيرا، 2005.]]
**زيدي ؤسطراليا الزوينة** هو النشيد لوطني ديال ؤسطراليا.

پيتر دودس ماكورميك هو اللي كتب لموسيقى ولكلمات ديال النشيد. تعزف أول مرّة ف1878 وماولّا نشيد رسمي ديال لبلاد حتال 1984.

كانت هاد لأغنية مابين 1878 و1984 كاتغنّى بحال أغنية وطنية. فواحد لوقت كانت لأغنية كاتدوز قبل لأخبار ديال لقناة دABC. فاش ولّات ؤسطراليا فيديرالية ف1901، تغنّى هاد النشيد بجوق فيه عشرالاف واحد.

ف1977 كانت ستيفتاء ديال الناس على النشيد لوطني، وتخّيرات الناس مابين تلاتة ديال لأناشيد خرين معا هادا:
* الله يحفض لملكة اللي كان ديك الساعات هو النشيد لوطني.
* والتزينݣ ماطيلدا اللي كان كايتعتابر نشيد ماشي رسمي.
* لأغنية دؤسطراليا.
خدا النشيد ديال زيدي ؤسطراليا الزوينة 43.29% ديال لصوات، كتر من ݣاع دوك لأغاني لاخرين ("والتزينݣ ماطيلدا" 28.28%، "لأغنية دؤسطراليا" 9.65%، و"الله يحفض لملكة" 18.78%). واخا هكاك، ماتبدل النشيد باش يبيّن لإرادة دالشعب حتال 1984.

## لكلمات

## مصادر

## شوف تا
* لانطيرناسيونال

تصنيف:ؤسطراليا
تصنيف:أناشيد وطنية رسمية
تصنيف:مقالات فيها مصدر و 3000 بايت